CELEX: 32000R1148
Language: el
Date: 2000-05-29 00:00:00
Title: Κανονισμός (ΕΚ) αριθ. 1148/2000 της Επιτροπής, της 29ης Μαΐου 2000, σχετικά με τη μείωση, για την περίοδο 2000/2001, των ποσών της ενίσχυσης για τα λεμόνια που αποστέλλονται για μεταποίηση λόγω υπέρβασης του κατωφλίου μεταποίησης

Avis juridique important

|

32000R1148

Κανονισμός (ΕΚ) αριθ. 1148/2000 της Επιτροπής, της 29ης Μαΐου 2000, σχετικά με τη μείωση, για την περίοδο 2000/2001, των ποσών της ενίσχυσης για τα λεμόνια που αποστέλλονται για μεταποίηση λόγω υπέρβασης του κατωφλίου μεταποίησης  

Επίσημη Εφημερίδα αριθ. L 129 της 30/05/2000 σ. 0018 - 0018

Κανονισμός (ΕΚ) αριθ. 1148/2000 της Επιτροπήςτης 29ης Μαΐου 2000σχετικά με τη μείωση, για την περίοδο 2000/2001, των ποσών της ενίσχυσης για τα λεμόνια που αποστέλλονται για μεταποίηση λόγω υπέρβασης του κατωφλίου μεταποίησηςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 2202/96 του Συμβουλίου, της 28ης Οκτωβρίου 1996, περί καθεστώτος ενισχύσεως των παραγωγών ορισμένων εσπεριδοειδών(1), όπως τροποποιήθηκε τελευταία από τον κανονισμό (ΕΚ) αριθ. 858/1999(2), και ιδίως το άρθρο 6,Εκτιμώντας τα ακόλουθα:(1) Το άρθρο 5 παράγραφος 1 του κανονισμού (ΕΚ) αριθ. 2202/96 θέσπισε κατώφλι μεταποίησης για τα λεμόνια ίσο με 444000 τόνους. Η παράγραφος 2 του ιδίου άρθρου προβλέπει ότι, για κάθε περίοδο εμπορίας, η υπέρβαση του κατωφλίου εκτιμάται με βάση τον μέσο όρο των ποσοτήτων που μεταποιήθηκαν με τη χορήγηση ενίσχυσης κατά τη διάρκεια των τριών περιόδων που προηγούνται της υπό εξέταση περιόδου ή κατά τη διάρκεια ισοδύναμης περιόδου. Όταν διαπιστωθεί υπέρβαση, η ενίσχυση που έχει καθορισθεί για την υπό εξέταση περίοδο στο παράρτημα του εν λόγω κανονισμού μειώνεται κατά 1 % ανά μερίδιο υπέρβασης 4440 τόνων.(2) Τα κράτη μέλη, στο πλαίσιο του άρθρου 22 παράγραφος 1 στοιχείο β) του κανονισμού (ΕΚ) αριθ. 1169/97 της Επιτροπής, της 26ης Ιουνίου 1997, περί θεσπίσεως λεπτομερών κανόνων εφαρμογής του κανονισμού (ΕΚ) αριθ. 2202/96 του Συμβουλίου περί καθεστώτος ενισχύσεως των παραγωγών ορισμένων εσπεριδοειδών(3), όπως τροποποιήθηκε τελευταία από τον κανονισμό (ΕΚ) αριθ. 2729/1999(4), κοινοποίησαν τις ποσότητες λεμονιών που μεταποιήθηκαν με χορήγηση ενίσχυσης. Βάσει των στοιχείων αυτών, διαπιστώθηκε υπέρβαση του κατωφλίου μεταποίησης κατά 162745 τόνους. Κατά συνέπεια, τα ποσά ενίσχυσης για τα λεμόνια που καθορίζονται στο παράρτημα του κανονισμού (ΕΚ) αριθ. 2202/96 για την περίοδο 2000/2001 πρέπει να μειωθούν κατά 36 %.(3) Τα μέτρα που προβλέπει ο παρών κανονισμός είναι σύμφωνα με τη γνώμη της επιτροπής διαχείρισης νωπών οπωροκηπευτικών,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Για την περίοδο 2000/2001, βάσει του άρθρου 5 παράγραφος 2 του κανονισμού (ΕΚ) αριθ. 2202/96, τα ποσά της ενίσχυσης για τα λεμόνια που παραδίδονται για μεταποίηση καθορίζονται σε:- πολυετείς συμβάσεις: 6,78 ευρώ/100 kg- συμβάσεις περιόδου: 5,89 ευρώ/100 kg- μεμονωμένοι παραγωγοί: 5,30 ευρώ/100 kg.Άρθρο 2Ο παρών κανονισμός τίθεται σε ισχύ την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 29 Μαΐου 2000.Για την ΕπιτροπήFranz FischlerΜέλος της Επιτροπής(1) ΕΕ L 297 της 21.11.1996, σ. 49.(2) ΕΕ L 108 της 27.4.1999, σ. 8.(3) ΕΕ L 169 της 27.6.1997, σ. 15.(4) ΕΕ L 328 της 22.12.1999, σ. 35.